หนูลืมกินยาคุมคืนวันอังคาร ตี5ครึ่งของวันพุธหนูก็นึกได้ว่าไม่ได้กินยาคุม หนูก็เลยกินช่วงตี5ครึ่งเลยค่ะไม่ทราบว่าเคสนี้จะเสี่ยงท้องไหมคะ #เป็นยาคุมมินนี่28 ค่ะ
สวัสดีค่ะ เมื่อลืมทานยาคุมกำเนิดไป 1 เม็ด ก็ให้รีบทานเม็ดที่ลืมทันทีที่นึกได้ และทานเม็ดที่ต้องทานในวันนั้นตามเวลาเดิมปกติ ดังนั้น หากลืมทานยาคุมเมื่อคืนวันอังคาร และมานึกออกในตอนเช้านี้ และได้รีบทานไปแล้ว 1 เม็ด ก็ถือว่าทำได้ถูกต้องแล้ว และเมื่อถึงกลางคืนวันพุธวันนี้ ก็ให้ทานยา 1 เม็ดในเวลาเดิมปกติค่ะ ทั้งนี้ ประสิทธิภาพในการป้องกันการตั้งครรภ์ก็ถือว่าแทบไม่ลดลง หรือลดลงไปเพียงเล็กน้อยเท่านั้น และไม่จำเป็นต้องทานยาคุมฉุกเฉินไปค่ะ